Document ID: 31997D0276

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Απριλίου 1997 για τροποποίηση της απόφασης 93/437/ΕΟΚ για τον καθορισμό των ειδικών όρων εισαγωγής των αλιευτικών προϊόντων καταγωγής Αργεντινής (Κείμενο που παρουσιάζει ενδιαφέρον για τον ΕΟΧ) (97/276/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/493/ΕΟΚ του Συμβουλίου, της 22ας Ιουλίου 1991, για τον καθορισμό των υγειονομικών όρων που προβλέπουν την παραγωγή και τη διάθεση στην αγορά των αλιευτικών προϊόντων (1), όπως τροποποιήθηκε τελευταία από την οδηγία 96/23/ΕΚ (2), και ιδίως το άρθρο 11 παράγραφος 4 στοιχείο α),
Εκτιμώντας:
ότι η απόφαση 93/437/ΕΟΚ της Επιτροπής, της 30ής Ιουνίου 1993, για τον καθορισμό των ειδικών όρων εισαγωγής των αλιευτικών προϊόντων καταγωγής Αργεντινής (3), όπως τροποποιήθηκε τελευταία με την απόφαση 96/262/ΕΚ (4), καθορίζει το υπόδειγμα του υγειονομικού πιστοποιητικού που πρέπει να συνοδεύει τα προϊόντα αλιείας καταγωγής Αργεντινής, εκτός από τα δίθυρα μαλάκια, τα εχινόδερμα, τα χιτονόζωα, τα θαλάσσια γαστερόποδα υπό οποιαδήποτε μορφή 7
ότι η απόφαση 97/20/ΕΚ της Επιτροπής, της 17ης Δεκεμβρίου 1996, για τον καθορισμό του καταλόγου των τρίτων χωρών που πληρούν τους όρους ισοδυναμίας όσον αφορά την παραγωγή και διάθεση στην αγορά των δίθυρων μαλακίων, των εχινόδερμων, των χιτονόζωων και των θαλάσσιων γαστερόποδων (5) προβλέπει στο άρθρο 3 ότι οι προσαγωγοί μύες των κτενοειδών, εκτός από αυτά της υδατοκαλλιέργειας, που είναι πλήρως χωρισμένοι από τα εντόσθια και τους γενετικούς αδένες, μπορούν να εισαχθούν από τρίτες χώρες που δεν εμφανίζονται στον κατάλογο των χωρών που καθορίζονται στο παράρτημα της εν λόγω απόφασης 7
ότι η Αργεντινή εισήγαγε επισήμως αίτηση στην Επιτροπή για να εξαγάγει προς το έδαφος της Ευρωπαϊκής Κοινότητας προσαγωγούς, μύες κτενοειδών εκτός από αυτά της υδατοκαλλιέργειας, που είναι πλήρως χωρισμένοι από τα εντόσθια και τους γενετικούς αδένες 7
ότι για να επιτραπεί στην Αργεντινή να απολαύει της δυνατότητας που προσφέρεται με το άρθρο 3 της απόφασης 97/20/ΕΚ, είναι αναγκαίο να τροποποιηθεί το άρθρο 2 της απόφασης 93/437/ΕΟΚ καθώς και το υπόδειγμα του υγειονομικού πιστοποιητικού που καθορίζεται στο παράρτημα Α 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η εισαγωγική πρόταση του άρθρου 2 της απόφασης 93/437/ΕΟΚ αντικαθίσταται από την εξής πρόταση:
«Τα αλιευτικά προϊόντα καταγωγής Αργεντινής, πρέπει να ανταποκρίνονται στους εξής όρους:»
Άρθρο 2
Το παράρτημα Α της απόφασης 93/437/ΕΟΚ αντικαθίσταται από το παράρτημα της παρούσας απόφασης.
Άρθρο 3
Η παρούσα απόφαση ισχύει από την 1η Μαΐου 1997.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 11 Απριλίου 1997.

Labels: 0
3
18
6